*Projekts*

LATVIJAS REPUBLIKAS MINISTRU KABINETS

2021. gada \_\_\_\_\_\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_\_ .§)

**Dzelzceļa ritekļu reģistrācijas kārtība**

Izdoti saskaņā ar Dzelzceļa likuma

31. panta pirmās daļas 13. punktu

1. **Vispārīgie jautājumi**
2. Noteikumi nosaka dzelzceļa ritošajā sastāvā ietilpstošo ritekļu reģistrācijas kārtību Eiropas ritekļu reģistrā (turpmāk – Eiropas reģistrs).
3. Valsts dzelzceļa administrācija (turpmāk – Administrācija) ir atbildīgā iestāde Latvijā par datu atjaunināšanu Eiropas reģistrā, saskaņā ar [Dzelzceļa likuma 31.panta pirmās daļas 13. punktu](https://likumi.lv/ta/id/47774#p31) un [Eiropas Komisijas 2018.gada 25.oktobra īstenošanas Lēmuma (ES) 2018/1614](https://eur-lex.europa.eu/legal-content/LV/TXT/?uri=CELEX:32018D1614" \l "d1e40-53-1), ar ko nosaka specifikācijas ritekļu reģistriem, kas minēti Eiropas Parlamenta un Padomes Direktīvas (ES) 2016/797 47.pantā, un ar ko groza un atceļ Komisijas Lēmumu 2007/756/EK 5. pantā noteikto (turpmāk - [Lēmums Nr. 2018/1614](https://eur-lex.europa.eu/legal-content/LV/TXT/?uri=CELEX:32018D1614" \l "d1e40-53-1)).
4. Noteikumos lietotie termini:
   1. ritekļa īpašnieks – komersants vai ārvalstu komersanta filiāle, kurai pieder riteklis un kura ir reģistrēta Eiropas reģistrā;
   2. ritekļa turētājs - ritekļa īpašnieks, komersants vai ārvalstu komersanta filiāle, kas ir tiesīga uz rakstveidā ar ritekļa īpašnieku noslēgta līguma pamata ekspluatēt ritekli un kurš ir reģistrēts Eiropas reģistrā;
   3. par tehnisko apkopi atbildīgā struktūrvienība(turpmāk – TAAS) – ritekļa īpašnieks vai juridiska persona, kas uz rakstveidā ar ritekļa īpašnieku noslēgta līguma pamata ir atbildīga par ritekļa tehnisko apkopi un ir saņēmusi normatīvajos aktos, kuri nosaka par TAAS sertifikāta izdošanas, atjaunošanas, grozīšanas un atsaukšanas kritērijus un kārtību un ir reģistrēta Eiropas reģistrā, noteikto sertifikātu.
5. Administrācija Eiropas reģistrā nodrošina ziņu ierakstīšanu par ritekļa īpašnieku. Eiropas reģistrā norāda ziņas par attiecīgo ritekli, ritekļa īpašnieku, ritekļa turētāju un par TAAS.
6. Ritekli, kurš nav reģistrēts Eiropas reģistrā vai kopējā 1520 mm sliežu ceļu sistēmā vai kura reģistrācija Eiropas reģistrā vai kopējā 1520 mm sliežu ceļu sistēmā ir apturēta vai anulēta, Latvijas Republikas teritorijā ekspluatēt ir aizliegts.
7. Riteklim Eiropas reģistrā var tikt reģistrēts ne vairāk kā viens īpašnieks, turētājs un TAAS.
8. Ritekļa īpašnieks un ritekļa turētājs ir atbildīgs par Administrācijai sniegtās informācijas patiesumu, kā arī par šajos noteikumos noteiktās kārtības un termiņu ievērošanu. Lai pārliecinātos par sniegtās informācijas patiesumu, Administrācijai ir tiesības pieprasīt informāciju no ritekļa īpašnieka un ritekļa turētāja neatkarīgi no šīs informācijas statusa.
9. Dzelzceļa pārvadātājam un dzelzceļa infrastruktūras pārvaldītājam ir pienākums pēc Administrācijas pieprasījuma saņemšanas nodrošināt Administrācijai piekļuvi informācijai par ārvalsts juridiskām personām piederošā valsts robežu šķērsojošā ritekļa īpašnieku un ritekļa turētāju, ritekļa izmantošanas ierobežojumiem, kā arī citiem no satiksmes drošības viedokļa svarīgiem datiem neatkarīgi no to statusa.
10. **Ritekļu ziņu ierakstīšana Eiropas reģistrā**
11. Administrācija ritekli pirms tā ekspluatācijas uzsākšanas reģistrē Eiropas reģistrā šajos noteikumos noteiktajā kārtībā, ja tam normatīvajos aktos noteiktajā kārtībā ir piešķirta atļauja laišanai tirgū.
12. Lai Administrācija riteklim reģistrētu īpašnieku, komersants vai ārvalstu komersanta filiāle, kurai pieder riteklis, iesniedz pieteikumu Administrācijai ritekļa īpašnieka reģistrācijai Eiropas reģistrā, aizpildot šo noteikumu 1. pielikumā pievienotās veidlapas 7. sadaļu, ievērojot šo noteikumu 2. pielikumu.
13. Ritekļa īpašnieks vai ritekļa turētājs atbilstoši šo noteikumu 1.pielikumā pievienotajai formai un šo noteikumu 2. pielikuma nosacījumiem iesniedz pieteikumu (turpmāk – Pieteikums) šādos gadījumos:
    1. ritekļa jauna reģistrācija;
    2. Eiropas reģistrā esošo reģistrācijas ziņu atjaunināšana;
    3. ritekļa turētāja maiņa;
    4. TAAS maiņa;
    5. ritekļa īpašnieka maiņa;
    6. ritekļa reģistrācijas apturēšana;
    7. ritekļa reģistrācijas atjaunošana;
    8. ritekļa reģistrācijas anulēšana;
    9. ritekļa Eiropas numura (turpmāk - REN) maiņa pēc tehniskiem pārveidojumiem.
14. Ar ritekļa turētāja reģistrācijas brīdi Eiropas reģistrā ritekļa turētājs tiek pilnvarots veikt izmaiņas Eiropas reģistrā. Šīs izmaiņas ritekļa turētājs var veikt tikai ar attiecīgo tam valdījumā nodoto ritekli.
15. Pieteikumu šo noteikumu 11.1., 11.3., 11.5., 11.8. un 11.9. apakšpunktā minētajos gadījumos var iesniegt tikai ritekļa īpašnieks. Pieteikumu šo noteikumu 11.2., 11.4., 11.6. un 11.7. apakšpunktā minētajos gadījumos var iesniegt ritekļa īpašnieks vai ritekļa turētājs. Pieteikumā šo noteikumu 11.6. un 11.7. apakšpunktā minētajos gadījumos norāda šo noteikumu 3. pielikumā minēto attiecīgo kodu.
16. Vienu Pieteikumu jauna ritekļa reģistrācijai var aizpildīt un iesniegt par vairākām ritekļa vienībām, ja Pieteikumā visi ieraksti attiecas uz katru ritekļa vienību, papildu pievienojot attiecīgo ritekļa vienību sarakstu, kurā ir norādīti to numuri.
17. Pieteikumam šo noteikumu 11.1. apakšpunktā minētajā gadījumā pievieno šādus dokumentus:
    1. ritekļa īpašuma tiesības apliecinošus dokumenta oriģinālus vai atbilstoši normatīvo aktu prasībām noformētus atvasinājumus;
    2. normatīvajos aktos noteiktajā kārtībā izsniegtu atļauju ritekļa laišanai tirgū;
    3. dokumenta oriģinālu vai atbilstoši normatīvo aktu prasībām noformētus atvasinājumus, kas apliecina juridiskās personas statusu, reģistrācijas numuru un amatpersonu, kas ir tiesīga pārstāvēt juridisko personu, ja juridiskā persona ir reģistrēta ārvalstī.
18. Ritekļa īpašnieks Pieteikumā par reģistrācijas dalībvalsti norāda valsts kodu “LV 25” atbilstoši Lēmuma (ES) 2018/1614 [I pielikuma 2. papildinājuma 4. daļas un II pielikuma 1. tabulā noteiktajām prasībām.](https://eur-lex.europa.eu/legal-content/LV/TXT/?uri=CELEX:32018D1614#d1e32-62-1)
19. Iesniedzot Pieteikumu šo noteikumu 11.1. apakšpunktā minētajā gadījumā, ritekļa īpašnieks Pieteikumā norāda ritekļa turētāju, kura valdījumā tiek nodots riteklis.
20. Ja saņemts Pieteikums kādā no šo noteikumu 11. punktā minētajiem gadījumiem, izņemot šo noteikumu 11.6., 11.7. un 11.8. apakšpunktā minētajos gadījumos, Administrācija riteklim, kuram nav piešķirts 8 ciparu reģistrācijas numurs, ar kādu riteklis reģistrēts ekspluatācijai kopējā 1520 mm sliežu ceļu sistēmā, piešķir individuālu 12 ciparu REN.
21. Iesniedzot Pieteikumu šo noteikumu 11.2. apakšpunktā minētajā gadījumā,Pieteikumā norāda tikai tos datus, kas jāatjaunina. Pieteikumu šo noteikumu 11.2. apakšpunktā minētajā gadījumā iesniedz arī tad, ja mainījusies dokumentos, kas bijuši par pamatu ieraksta izdarīšanai Eiropas reģistrā, ietvertā informācija. Pieteikums šo noteikumu 11.2. apakšpunktā minētajā gadījumā jāiesniedz 10 darba dienu laikā no attiecīgo izmaiņu spēkā stāšanās dienās, Pieteikumam pievienojot attiecīgo izmaiņu apliecinošus dokumentus.
22. Iesniedzot Pieteikumu šo noteikumu 11.3. apakšpunktā minētajā gadījumā, ja riteklis nodots turējumā personai, kura nav ritekļa īpašnieks, pievieno līguma oriģinālu vai atbilstoši normatīvo aktu prasībām noformētus atvasinājumus, kas apliecina iepriekšminētās līgumslēdzēju saistības.
23. Iesniedzot Pieteikumu šo noteikumu 11.4. apakšpunktā minētajā gadījumā, ja par TAAS nav atbildīgs ritekļa īpašnieks, pievieno līguma oriģinālu vai atbilstoši normatīvo aktu prasībām noformētus atvasinājumus, kas apliecina iepriekšminētās līgumslēdzēju saistības.
24. Iesniedzot Pieteikumu šo noteikumu 11.5. apakšpunktā minētajā gadījumā, Pieteikumam pievieno ritekļa īpašuma tiesības apliecinošus dokumenta oriģinālus vai atbilstoši normatīvo aktu prasībām noformētus atvasinājumus.
25. Iesniedzot Pieteikumu šo noteikumu 11.6. apakšpunktā minētajā gadījumā, Pieteikumā aizpilda statusa lauku “Apturēšana”.
26. Administrācija pieņem lēmumu par ritekļa reģistrācijas apturēšanu šādos gadījumos:
    1. ritekļa īpašnieks ir izslēgts no komercreģistra;
    2. riteklim nav noteikts TAAS;
    3. riteklim nav noteikts ritekļa turētājs;
    4. riteklim nav spēkā esoša dzelzceļa drošību regulējošos normatīvos aktos noteiktajā kārtībā izdots TAAS sertifikāts vai tam līdzvērtīgs, spēkā esošs dokuments;
    5. ir saņemts ritekļa īpašnieka vai ritekļa turētāja Pieteikums par ritekļa reģistrācijas apturēšanu.
27. Iesniedzot Pieteikumu šo noteikumu 11.5. apakšpunktā minētajā gadījumā, Pieteikumam pievieno ritekļa īpašuma tiesības apliecinošus dokumenta oriģinālus vai atbilstoši normatīvo aktu prasībām noformētus atvasinājumus.
28. Iesniedzot Pieteikumu šo noteikumu 11.6. apakšpunktā minētajā gadījumā, Pieteikumā  aizpilda statusa lauku “Apturēšana”.
29. Administrācija pieņem lēmumu par ritekļa reģistrācijas apturēšanu šādos gadījumos:
    1. ritekļa īpašnieks ir izslēgts no komercreģistra;
    2. riteklim nav noteikts TAAS;
    3. riteklim nav noteikts ritekļa turētājs;
    4. riteklim nav spēkā esoša dzelzceļa drošību regulējošos normatīvos aktos noteiktajā kārtībā izdots TAAS sertifikāts vai tam līdzvērtīgs, spēkā esošs dokuments;
    5. ir saņemts ritekļa īpašnieka vai ritekļa turētāja Pieteikums par ritekļa reģistrācijas apturēšanu.
30. Izņemot šo noteikumu 24. punktā minētos gadījumus, Administrācija var pieņemt lēmumu par ritekļa reģistrācijas apturēšanu, ja ritekļa īpašnieks vai ritekļa turētājs nav informējis Administrāciju par izmaiņām Eiropas reģistrā ierakstītajās ziņās šo noteikumu 19.punktā minētajā gadījumā.
31. Iesniedzot Pieteikumu šo noteikumu 11.7. apakšpunktā minētajā gadījumā, Pieteikumā aizpilda statusa lauku “Atjaunošana”.
32. Administrācija, informējot ritekļa īpašnieku un, ja attiecināms, ritekļa turētāju, pieņem lēmumu par ritekļa reģistrācijas atjaunošanu, ja ir saņemts ritekļa īpašnieka vai ritekļa turētāja Pieteikums par ritekļa reģistrācijas atjaunošanu un nav konstatējams kāds no šo noteikumu 24.1., 24.2., 24.3. un 24.4. apakšpunktā minētajiem gadījumiem.
33. Iesniedzot Pieteikumu šo noteikumu 11.8. apakšpunktā minētajā gadījumā, Pieteikumā aizpilda statusa lauku “Anulēšana”. Pieteikumam pievieno ritekļa reģistrācijas anulēšanu pamatojošus dokumentu oriģinālus vai atbilstoši normatīvo aktu prasībām noformētus atvasinājumus.
34. Iesniedzot Pieteikumu šo noteikumu 11.9. apakšpunktā minētajā gadījumā, Pieteikumā aizpilda statusa lauku “REN maiņa pēc tehniskiem pārveidojumiem” un pievieno Pieteikumā ietvertās informācijas pamatojošus dokumentu oriģinālus vai atbilstoši normatīvo aktu prasībām noformētus atvasinājumus vai norāda Administrācijai, kur attiecīgā informācija ir publiski pieejama.
35. Administrācija izskata saņemto Pieteikumu un tajā ietvertās informācijas pamatojošus dokumentus. Ja Pieteikumā nav norādīta nepieciešamā informācija, tas aizpildīts nepareizi vai nav pievienoti tajā ietvertās informācijas pamatojošie dokumenti, Administrācija lūdz precizēt Pieteikumu, norādot termiņu trūkumu novēršanai, kas nav īsāks par 10 darba dienām.
36. Administrācija izskata Pieteikumu vai lūdz to precizēt 20 darba dienu laikā no tā saņemšanas.
37. Pēc Pieteikuma un tam pievienoto dokumentu izskatīšanas, Administrācija veic attiecīgo ierakstu Eiropas reģistrā vai sagatavo atteikumu veikt ierakstu Eiropas reģistrā.
38. Lēmumu par atteikumu veikt ierakstus Eiropas reģistrā šo noteikumu 11. punktā minētajos gadījumos Administrācija pieņem šādos gadījumos:
    1. ja iesniegtais Pieteikums neatbilst šo noteikumu prasībām un ja Administrācijas noteiktajā termiņā nav novērsti Administrācijas konstatētie Pieteikuma vai tam pievienoto dokumentu trūkumi;
    2. ja attiecīga lēmuma pieņemšana nav iespējama saskaņā ar tiesas nolēmumu;
    3. ja iesniegtās ziņas nav reģistrējamas Eiropas reģistrā.
39. Administrācija triju darbdienu laikā pēc šo noteikumu 24.1., 24.2., 24.3., 24.4.apakšpunktā, 25. vai 33.punktā minētā lēmuma pieņemšanas informē pieteikuma iesniedzēju.

**Pārejas noteikumi**

1. Atzīt par spēku zaudējušiem Ministru kabineta 2012.gada 31.janvāra noteikumus Nr.92 “[Dzelzceļa ritošā sastāva reģistrācijas kārtība](https://likumi.lv/doc.php?id=244128)” (Latvijas Vēstnesis, 2012, 27. nr., 2020, 107.nr.).
2. Ritekļi, kas reģistrēti līdz šo noteikumu spēkā stāšanās dienai, atkārtoti nav jāreģistrē.
3. Administrācija nodrošina, ka liekās ritekļu reģistrācijas saskaņā ar Lēmuma Nr.2018/1614 prasībām, 12 mēnešu laikā pēc šo noteikumu spēkā stāšanās tiek izslēgtas no valsts ritekļu reģistra.
4. Administrācija nodrošina, ka trešo valstu to ritekļu liekās reģistrācijas, kurus paredzēts izmantot Eiropas Savienības dzelzceļa sistēmā un kuri ir reģistrēti ritekļu reģistrā, kas atbilst Lēmuma Nr. 2018/1614 prasībām un savienots ar minētajā lēmumā noteikto Ritekļu virtuālo reģistru, tiek izslēgtas no reģistra 12 mēnešu laikā pēc šo noteikumu spēkā stāšanās.

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Valsts sekretāre I. Stepanova